陈彦兼作堂奉母取孟贞曜诗语扁曰春草予为作春草辞使歌以寿母其辞曰
地轴回阳脉，天光变物辉。寸荄初被泽，尺土尽生肥。颖发因微雨，萌抽藉薄晖。自分行迹黑，细带烧痕稀。厌浥含宵润，蒙茸待旦晞。野晴光动目，江暖色侵衣。不入诗人梦，谁怀游子归。舜田同冉冉，尧日正霏霏。报本知心切，衔恩愧物微。愿生仁孝地，柔绿媚庭闱。
主题：思乡
情感：愁绪、想家